Jumala Israelissa -sarja seuraa suomalaisryhmän matkaa -
Pyhällä maalla. Vierailemme paikoissa, -
joissa Jumala teki ihmeitä VT:n aikana -
ja joista on suora yhteys Jeesuksen toimintaan UT:ssa.
Puhumme myös siitä, mitä nämä asiat merkitsevät meille tänä päivänä.
Jerusalemissa sijaitseva puutarhahauta ja Golgata ovat -
Jeesuksen kärsimyshistorian tärkeimpiä tapahtumapaikkoja.
Tänään olemme näissä tunnelmissa. Pastori Juha Kotisaari opettaa -
näiden asioiden merkitystä meille Raamatun valossa.
Paikallisena asiantuntijana on Israelissa asuva -
toimittaja Heikki Kangas. Kuulemme myös matkalaisten kommentteja.
Tervetuloa mukaan!
Tänään olemme aivan Jerusalemin keskustassa Moorian vuorella.
Takanani on kukkula, joka paikkana on täysin mahdollinen -
Jeesuksen ristiinnaulitsemisen paikka.
Sen takana on puutarhahauta, jossa monet ovat vierailleet.
Koko tämä Moorian vuori on maailman historiassa -
aivan käsittämättömän merkityksellinen paikka.
Tällä vuorella uhrattiin kaksi uhria, -
jotka ovat vaikuttaneet koko maailman historiaan ja yhä vaikuttavat.
Näissä kahdessa uhrauksessa oli molemmissa mukana isä ja poika.
Tarinan ensimmäinen osa lähtee Aabrahamista, -
joka 2 000 vuotta eKr. sai Jumalalta kutsun tulla tähän maahan.
Jumala oli antanut hänelle lupauksen ja se kuuluu näin: -
"Kaikki maailman sukukunnat", sanoi Jumala Aabrahamille.
Jumalan ajatuksena oli siis kohdata koko ihmiskuntaa -
ja Hän valmisti siihen pelastukseksi miehen, -
jonka kautta Hän tahtoi sen toteuttaa.
Aabraham tuli tänne Israelin maaperälle ja eli täällä.
Hän sai pojan ja toisenkin pojan nimeltään Iisak, -
jonka kautta Jumala lupasi siunauksen lahjoittaa.
Jossain vaiheessa Jumala sanoi Aabrahamille: -
"Uhraa poikasi tällä vuorella minulle polttouhriksi."
Aabraham tuli Moorian vuorelle poikansa kanssa.
Hänellä oli kaikki tarvikkeet mukanaan: halot, tulet, -
kaikki, mitä tarvittiin alttarin rakentamiseen.
He tulevat tälle vuorelle. Iisak kulki hänen vierellään -
ja ihmettelee, mistä on kyse, koska uhrieläintä ei ollut mukana.
Aabraham sanoi: "Jumala kyllä katsoo itselleen lampaan -
polttouhriksi, poikani." Alttari rakennetaan.
Uhri laitetaan siihen halkojen päälle -
- Iisak, Aabrahamin oma poika.
Ennen kuin Aabraham ehtii tehdä mitään, -
niin Jumalan enkeli pysäyttää Aabrahamin ja sanoo hänelle: -
"Nyt minä tiedän, että sinä pelkäät Jumalaa, -
koska et kieltänyt ainoaa poikaasikaan. Älä koske häneen."
Sen jälkeen Aabraham näkee pässin, joka on sarvista pensaassa kiinni.
Hän ottaa Jumalan näyttämän uhrieläimen poikansa sijaan -
ja uhraa sen Jumalalle.
Tässä yhteydessä Jumala puhuu Aabrahamille ja vannoo: -
Tässä eli Jumalan suunnitelma: siunata kansakuntia.
Se tuli tapahtumaan Aabrahamin kuuliaisuuden kautta.
Varakkaan perheen hautaamistapa Jeesuksen aikaan -
oli ehkä meille suomalaisille hyvinkin erilainen tai on erilainen.
Nimittäin hautaluola rakennettiin niin, -
että perhehaudassa oli useita hautapenkkejä.
Jos tämä olisi Jeesuksen aito haudan paikka, -
Jeesuksen hautapenkki olisi ovesta oikealla perimmäisessä nurkassa.
Raamatusta muistatte, että siihen ei ollut vielä ketään laitettu.
Lähimpänä ovea oikealla, vastapäätä ns. Jeesuksen hautapenkkiä on -
keskeneräinen hautapenkki. Siellä saattoi olla -
2-3 hiljattain kuollutta ruumista.
Täällä lämpimissä oloissa ruumiin mätäneminen kestää 0,5-1 vuotta.
Sen jälkeen, kun ruumis otettiin hautapenkistä, -
päältä poistettiin nahat ja muut rippeet. Jäljelle jäivät luut.
Luut asetettiin tällaiseen luuarkkuun, -
osuaariin.
Kun luut/jäänteet oli laitettu luuarkkuun, -
niin ne saatettiin sijoittaa samaan hautaluolaan.
Siellä oli ehkä oma lokerikko luuarkkuja varten.
Sitten taas, kun perikunnasta väkeä kuoli, -
niin sijoitettiin ruumiit sinne hautapenkeille.
Tavallaan nämä ovat kierrätys- hautoja.
Kun ruumis/ruumiit olivat tuolla mätänemässä, -
niin oviaukko tietenkin suljettiin petoeläinten varalta ja muuten.
Yksi tärkeä asia siihen kuitenkin liittyi, -
jos katsotaan tätäkin hautaluolan sisäänkäyntiä.
Tuolla on ikkuna-aukko.
Jos mietitte sitä, että ruumis mätänee ihan umpiotilassa, -
niin sinne kehittyy helposti myrkyllisiä kaasuja.
Jotta mätänemishajut eivät tulleet sieltä -
kauhean pahoina ulos, -
niin oli tapana myös käydä välillä ruumiit voitelemassa.
Tällä paikalla on ollut jotakin tärkeää joka tapauksessa.
Te näette tuolla kivetyksessä -
ikään kuin valo- tai kynttilä- syvennyksiä.
Täällä on jotakin seremoniallisia menoja pidetty aikoinaan.
Tuolla sisällä perällä oikealla myös on vahvennettuna -
ristin kuva varhaiselta ajalta.
Siis ehkä jo 300-400-luvulta lähtien tässä on ollut jotain tärkeää.
Emme voi varmasti sanoa, mitä se on ollut, -
mutta täällä on voitu muistella, -
palvoa Jeesuksen kuolemaa ja ylösnousemusta.
On tämä sitten aitoperäinen paikka tai ei, -
niin joku tärkeä pyhäkköpaikka tämä on ollut.
Jos Jeesus ei olisi kuollut puolestani, en olisi täällä tänään.
Jeesus ristillä sovitti mun kaikki synnit. Sain synnit anteeksi -
ja mä sain parantua sisäisesti. No, paranemisprosessi jatkuu yhä.
Ulkoisesti olen saanut parantua ja vapautua.
Olen saanut ilon ja rauhan ja kaikkea tämmöistä, -
mikä jatkuu koko ajan - paranemisprosessi.
Jeesus kuoli puolestani ja ehkä haudattiin tänne puutarhahautaan, -
muttei Hän enää ole siellä vaan on noussut ylös.
Hän antoi syntini anteeksi ja on taivaassa -
ja odotan Häntä sieltä takaisin.
Olen itse kohdannut Jeesuksen Suomessa ja koen niin, -
että Jumala on kaikkialla. Me kaikki voimme kohdata Hänet -
siellä, missä olemme. Täällä puutarhahaudalla käyminen -
tuo kuitenkin todelliseksi sen, -
millaisissa oloissa, missä ympäristössä Jeesus eli ja vaikutti -
ja julisti evankeliumia.
Tällä samalla Moorian vuorella uhrattiin toinen uhri, -
joka on kaikkein merkityksellisintä, mitä on ikinä maailmassa tehty.
Aloittaessaan toimintansa Jeesus oli noin 30-vuotias.
Neitsyt Marian ylle oli Jumala laskenut Henkensä ja sanonut, -
että hänestä syntyvää poikaa tullaan kutsumaan Jumalan Pojaksi.
Hänelle tulee lupauksia Jeesuksen kuninkuudesta, hallintavallasta.
Hänen nimensä on profeetallisesti Immanuel, -
Jumala meidän kanssamme.
Ja kun Hän aloittaa palvelutyönsä, Hän alkaa puhua ja saarnata -
Jumalan valtakunnan todellisuudesta, sen voimasta.
Kun Hän tekee ihmeitä, jopa herättää kuolleita, -
ja tekee kaikkea hyvää ihmisille, aletaan ajatella, -
onko Hän tuleva Messias. Toiset kääntävät selkänsä Hänelle, -
vihastuvat Hänen sanoihinsa, mutta Jeesus jatkaa toimintaansa.
Tärkein asia, miksi Jumala, Hänen Isänsä lähetti Hänet maailmaan, -
oli se, että kuten Aabraham joutui uhraamaan poikansa, -
niin Isä Jumala lähetti oman Poikansa uhrattavaksi.
Se tapahtui tällä vuorella.
Takana talojen välistä näet kukkulan, -
jota pidetään Jeesuksen mahdollisena ristiinnaulitsemispaikkana.
Samalla Moorian vuorella, jossa Aabraham oli uhraamassa poikaansa.
Jeesuksen uhri kattoi koko ihmiskunnan syntivelan.
Jeesuksen uhri merkitsi sitä, -
että Jumala saattoi nyt olla armollinen ihmistä kohtaan.
Mitä paratiisissa oli menetetty ja kadotettu suhteessa Jumalaan, -
sen Jumala itse korjasi oman Poikansa kautta.
Johannes Kastaja sanoi nähdessään Jeesuksen tulevan Jordanille: -
"Jumalan Karitsa, joka ottaa pois maailman synnin."
Kuten Aabrahamille näytettiin toinen uhri oman pojan sijaan, -
joka oli vain lihaa ja verta, Aabrahamin kupeesta syntynyt, -
niin Jumala on meille näyttänyt toisen uhrikaritsan, oman Poikansa.
Näin ei meidän tarvitsisi kuolla, vaan voisimme vastaanottaa -
sen Jumalan Aabrahamille lupaaman siunauksen.
Siunauksen, jonka Hän tahtoi antaa kaikille maailman kansoille, -
kaikille kieliryhmille, kaikille suvuille ja sukukunnille -
riippumatta ihonväristä, kielestä ja siitä, mihin he uskovat.
Haluan vielä lukea profeetta Jesajan sanat, -
jotka hän jo 700 v. ennen Jeesuksen syntymää profetoi tästä vuoresta: -
Profeetta julistaa tällä vuorella tapahtuneista pelastumisteoista, -
Jumalan pelastumisteoista. Hän hävittää kuoleman.
Kuolema on voitettu Kristuksen voiton kautta.
Hän pyyhkii kyyneleet meidän kasvoiltamme.
Hän tuo lohdutuksen meidän elämäämme.
Hän ottaa häväistyksen meistä pois. Hän pyyhkii häpeän elämästämme.
Jumala, Hän tuli, joka meidät pelastaa.
Hän sanoo: "Tämä on Herra, jota odotimme. -
Iloitkaamme ja riemuitkaamme pelastuksesta, jonka Hän toi."
Tänä päivänä on evankeliumin aika. Sen hyvän sanoman aika, -
että Jumalamme on Pojassaan sovittanut meidät.
Hän elää tänä päivänä: Jeesus, Jumalan Poika, -
koko maailman Vapahtaja.
Tekstitys: Tuula-Riitta Virrankare